Κωνσταντίνος Βασαρδάνης

Ο Κωνσταντίνος Ν. Βασαρδάνης (αναφέρεται και Βασιαρδάνης,  1908Ελληνικόν Who's who, 1963, σελ. 58. - 23 Ιανουαρίου 2000) ήταν Έλληνας δικηγόρος και πολιτευτής, ο οποίος υπηρέτησε ως βουλευτής.

 Σταδιοδρομία 
Γεννήθηκε στο Μεσενικόλα Καρδίτσας και έμαθε τα πρώτα του γράμματα στη γενέτειρά του, ενώ αποφοίτησε αργότερα από το Γυμνάσιο της Καρδίτσας. Σπούδασε στη Νομική Σχολή του Πανεπιστημίου Αθηνών. Υπηρέτησε ως γενικός γραμματέας της Περιφέρειας Ηπείρου. Εξελέγη για πρώτη φορά βουλευτής στις εκλογές του 1950 και σε εκείνες του 1951 και του 1952 (με την ΕΠΕΚ) και  επανεξελέγη το 1956 (με το ΔΚΕΛ του Καρτάλη που ανήκε στη Δημοκρατική Ένωση).βιογραφικό του Κ. Βασαρδάνη στην ιστοσελίδα του Μεσενικόλα.

Πέθανε σε ηλικία 92 ετών και κηδεύτηκε στην Αθήνα στις 26 Ιανουαρίου 2000Θάνατος πρώην βουλευτή, Καθημερινή, 25/1/2000, σελ. 4.. Με τη σύζυγό του, Ολυμπία Βαλάφα, απέκτησε μια κόρη και έναν γιο, το Γεώργιο, μετέπειτα Νομάρχη.

 Παραπομπές 

Κατηγορία:Βουλευτές Καρδίτσας
Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών